Diari Oficial de la Generalitat Valenciana


Sumari del DOGV 6408, del 30-11-2010 (2010/12634)

Informació pública relativa a la puntuació i aprovació de la proposició juridicoeconòmica, adjudicació i aprovació provisional del Programa d'Actuació Integrada del Sector NPR-2, Gallipont Sud.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6408

Data del DOGV
:   30-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/12879


Data del document
:   22-11-2010

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * administració local
    * pla d'urbanisme

Informació pública relativa a la puntuació i aprovació de la proposició juridicoeconòmica, adjudicació i aprovació provisional del Programa d'Actuació Integrada del Sector NPR-2, Gallipont Sud. [2010/12377]  
  
\* \* \* \* \* \* \* \* \*   
El Ple de l'Ajuntament, en la sessió extraordinària celebrada el dia 11 de novembre de 2010, i amb l'excepció de l'article 206 del ROFRJCL, va adoptar l'acord següent:  
«Primer  
Procedir a atorgar la següent puntuació a la proposició juridicoeconòmica, sobre la base de l'informe emés per l'arquitecte municipal en data 13 d'octubre de 2010.  
Segon  
Seleccionar l'alternativa tècnica presentada per la AIU Sector NPR-2, Gallipont Sud, per al desenvolupament del PAI Sector NPR-2, Gallipont Sud, que consta de la documentació següent:  
- Memòria del programa  
- Pla parcial  
- Projecte d'urbanització  
- Estudi de seguretat i salut  
- Plec de prescripcions tècniques particulars dels servicis  
- Plec de prescripcions tècniques generals  
- Estudi d'integració paisatgística  
- Estudi acústic  
- Document de justificació de la integració territorial  
L'urbanitzador haurà de complir amb els objectius urbanístics complementaris que es deduïxen, és a dir:   
- Destinar 10.000 € per a actuacions d'interés local previstes en l'article 124.2 de la Llei Urbanística Valenciana, i ha de fer efectiu este import en firmar el conveni urbanístic.  
- Construir el camí per a vianants des de la urbanització Gallipont Sud fins a l'entorn del pont del riu Túria, segons la proposta presentada en data 5 de febrer de 2010, i l'Agrupació es farà càrrec de redactar els projectes tècnics i d'executar les obres d'acord a estos; pagar el preu just, el premi per ràpida ocupació, indemnitzacions i la resta de costos de l'expropiació dels terrenys necessaris per a l'execució completa de les obres fins a un màxim de 7,25 €/m² expropiat. Este cost es repercutirà, no obstant això, entre les UE-2 i 4 del sector Gallipont i el sector Gallipont Sud en proporció al seu aprofitament, mitjançant l'aprovació del corresponent cànon i de la inclusió de l'obligació de suportar el cost en les bases particulars per al desenvolupament de les esmentades unitats d'execució.  
Tercer  
Aprovar la proposició juridicoeconòmica corresponent al PAI Sector NPR-2, Gallipont Sud, presentada per la AIU Sector NPR-2, Gallipont Sud.  
Quart  
Aprovar provisionalment el PAI Sector NPR-2, Gallipont Sud, i adjudicar este a la AIU Sector NPR-2, Gallipont Sud. Este acord es considera condicionat a l'aprovació definitiva per part de la conselleria competent en matèria d'urbanisme.  
Quint  
Comunicar a l'agent urbanitzador que procedix retindre la garantia provisional, i requerir-li la prestació de la garantia definitiva complementària fins a aconseguir la garantia definitiva establida en les bases particulars de programació.  
La garantia provisional depositada ascendix a la quantitat de 52.000 €, i la garantia definitiva correspon al 10,86% del total de les càrregues del programa, estes pugen a la quantitat de 2.763.019,35 € (IVA no inclòs), per la qual cosa el total de l'aval que s'ha de depositar ascendirà a 300.000 €. L'aval esmentat l'haurà de depositar dins del termini de 15 dies, comptats des de l'endemà, de la notificació de l'acord d'aprovació i adjudicació del programa.  
Sext  
La firma del corresponent contracte entre l'Ajuntament de Riba-roja de Túria i l'agent urbanitzador per al desplegament i execució del Programa d'Actuació Integrada del Sector NPR-2, Gallipont Sud, es formalitzarà de conformitat amb el que establix l'article 138.2.b de la Llei 16/2005, de 30 de desembre, Urbanística Valenciana.  
Sèptim  
Remetre en suport digital totes les actuacions a la Conselleria de Medi Ambient, Urbanisme, Aigua i Habitatge, és a dir, tota la documentació completa i diligenciada als efectes de procedir a la seua aprovació definitiva per part de la dita conselleria.  
Octau  
Notificar este acord a les parts interessades amb expressió de recursos».  
El que es fa públic en compliment de l'article 104 i 137 de la Llei 16/2005, de 30 de desembre, de la Generalitat, Urbanística Valenciana, en relació amb l'article 327 del Reglament d'Ordenació i Gestió Territorial i Urbanística.  
Riba-roja de Túria, 22 de novembre de 2010.- L'alcalde: Francisco Tarazona Zaragozá.